О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1106
от 22.12.2022 г.
За приемане на Наредба за изменение и допълнение на Наредба № 12 за определяне размера на местните данъци на територията на община Перник

На основание чл.21 ал.1 т.7 и ал.2 от ЗМСМА и съгласно чл.1 ал.2 от ЗМДТ , чл.76 ал.3 от АПК и чл.28 във връзка с чл.26 от ЗНА
ОБЩИНСКИ СЪВЕТ РЕШИ:
Приема Наредба за изменение и допълнение на Наредба № 12 за определяне размера на местните данъци на територията на община Перник, както следва:
§1. В Раздел ІІІ. „Данък при придобиване на имущества по дарение и по възмезден  начин“, се изменя чл.35, ал.1 и ал.2, като текста става:
Чл. 35 (1) При дарение на имущество, както и в случаите по чл.44 от Закона за местните данъци и такси, данъкът се начислява върху оценката на прехвърляното имущество в размер на: 

а) 0,8 на сто - при дарение между братя и сестри и техните деца; 

б)  6,6  на сто - при дарение между лица извън посочените в буква "а". 

(2) При възмездно придобиване на имущество данъкът е в размер 3  на сто върху оценката на прехвърляното имущество, а при замяна - върху оценката на имуществото с по-висока стойност.
 §2. Текстовете на чл.41, ал.5, ал.6, ал.7 и ал.13, изменени и допълнени с Решение № 936/31.08.2022г. на Общински съвет Перник, влизат в сила от 01.01.2023г.
§3. Наредбата за изменение и допълнение на Наредба № 12 за определяне размера на местните данъци на територията на община Перник, приета с решение 1106 от 22.12.2022г. влиза в сила от 01.01.2023г.

Решението е прието на заседание на Общинския съвет, проведено на 22.12.2022г., Протокол № 19 т. 1 от дневния ред и е подпечатано с официалния печат на Общинския съвет.
ПРЕДСЕДАТЕЛ: 
 /Д. ЗАХАРИЕВ/

